**Ministru kabineta noteikumu projekta "Grozījumi Ministru kabineta**

**2020. gada 18. februāra noteikumos Nr. 93**

**"Norvēģijas finanšu instrumenta 2014. – 2021. gada perioda programmas "Klimata pārmaiņu mazināšana, pielāgošanās tām un vide" īstenošanas noteikumi""
sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Ekonomikas zonas finanšu instrumenta un Norvēģijas finanšu instrumenta 2014. – 2021. gada perioda vadības likuma 15. panta 2. un 12. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 23. aprīlī starp Finanšu ministriju un Norvēģijas Ārlietu ministriju tika parakstīts līgums par Norvēģijas finanšu instrumenta 2014. – 2021. gada perioda programmas "Klimata pārmaiņu mazināšana, pielāgošanās tām un vide" (turpmāk – programma) finansēšanu (turpmāk – programmas līgums). Programmas mērķis ir mazinātas klimata pārmaiņas un samazināta neaizsargātība pret tām. Programmas mērķa sasniegšanai par obligātu ir noteikta sadarbība un pieredzes apmaiņa ar līdzīgām iestādēm Norvēģijā.Zemkopības ministrija atbilstoši programmas iepriekš noteikto projektu novērtēšanas nolikumā noteiktajam termiņam 2020. gada 28. augustā iesniedza Vides aizsardzības un reģionālās attīstības ministrijai (turpmāk – VARAM) iepriekš noteiktā projekta “Ilgtspējīgas augsnes resursu pārvaldības uzlabošana lauksaimniecībā” (turpmāk – projekts) iesniegumu un, jau uzsākot projekta iesnieguma novērtēšanu, VARAM 2020.gada 23.septembrī tika saņemta Zemkopības ministrijas vēstule, kurā sniegta informācija, ka projekta partneris Norvēģijas Bioekonomikas pētījuma institūts, aprēķinot eksperta atalgojumu, pielieto vienas vienības izmaksu standarta likmi.Norvēģijas Ārlietu ministrijas 2016. gada 22. septembrī apstiprināto noteikumu par Norvēģijas finanšu instrumenta ieviešanu 2014.–2021. gadā (turpmāk – donorvalsts noteikumi) 8.4. pants paredz iespēju projektos piemērot vienas vienības izmaksu standarta likmes, taču sākotnēji šāds izmaksu attiecināmības veids netika noteikts nedz programmas līgumā, nedz arī Ministru kabineta 2020. gada 18. februāra noteikumos Nr. 93 "Norvēģijas finanšu instrumenta 2014. – 2021. gada perioda programmas "Klimata pārmaiņu mazināšana, pielāgošanās tām un vide" īstenošanas noteikumi" (turpmāk – MK noteikumi Nr. 93). Sākotnēji projekta detalizētajā budžetā projekta donorvalsts partneris norādījis savas atlīdzības izmaksas, neidentificējot, ka to aprēķinam tiek piemērota vienas vienības izmaksu standarta likme. Atbilstoši 2020.gada 23.septembrī saņemtajam Zemkopības ministrijas skaidrojumam, projekta donorvalsts partneris, piedaloties starptautiskos projektos, piemēro vienas vienības izmaksu standarta likmes atlīdzības izmaksām, atbilstoši savas institūcijas atlīdzības noteikumiem, un šo likmi apstiprina Norvēģijas pētījumu padome (*Norway Research Council*). Ņemot vēra minēto, lai nodrošinātu programmas ieviešanas nosacījumu atbilstību programmas līgumam, š.g. 9. decembrī ir apstiprināti grozījumi programmas līguma II pielikuma 2.2.apakšpunktā, paredzot iespēju, ka Zemkopības ministrijas iepriekš noteiktā projekta donorvalsts partneris var piemērot vienas vienības izmaksu standarta likmi atbilstoši donorvalsts noteikumu 8.4.1. panta (b) daļai. Atsevišķa metodika vienas vienības izmaksu standarta likmes piemērošanai netiks izstrādāta, jo šo likmju piemērošana zinātniskajām institūcijām donorvalstī ir izplatīta prakse. Saskaņā ar donorvalsts partnera organizācijas iekšējiem noteikumiem un atlīdzības politiku, eksperta izmaksas aprēķina kā stundas likmi un tās ietver atlīdzību un netiešās attiecināmās izmaksas. Ja projekta donorvalsts partnerim netiktu piemērota vienas vienības izmaksu standarta likme, tad esošie MK noteikumu Nr.93 13.2.1.1. un 13.2.2. apakšpunkta nosacījumi varētu radīt projekta donorvalsts partnerim papildu administratīvo slogu un izmaksas, kā arī radītu varbūtību, ka projekta donorvalsts partneris atsauc savu dalību projektā, tādējādi apdraudot projekta ieviešanas uzsākšanu un finansējuma apguvi. Piemērojot vienas vienības izmaksu standarta likmi atbilstoši saviem iekšējiem noteikumiem, jāpiemēro likmes atbilstoši projekta donorvalsts partnera iekšējos noteikumos noteiktajam un nedrīkst tikt pielietots izmaksu sadārdzinājums. Šādā gadījumā projekta donorvalsts partneris nav tiesīgs piemērot netiešās izmaksas, jo tās jau tiek ietvertas atlīdzības izmaksu stundas likmē un līdz ar to projekta donorvalsts partnerim arī netiek piemērota MK noteikumu Nr. 93 13.2.2. apakšpunktā noteiktā netiešo izmaksu vienotā likme 10 procentu apmērā.Ņemot vērā minēto, noteikumu projektā tiek precizēti projekta izmaksu attiecināmības nosacījumi, lai varētu pabeigt projekta novērtēšanu saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2014. - 2021. gada perioda vadības likuma 24. pantu, kas paredz projekta novērtēšanu veikt četru mēnešu laikā , t.i. no 2020. gada 28. augusta līdz 2020. gada 27. decembrim, paredzot, ka programmas projekta donorvalsts partneris Norvēģijas Bioekonomikas pētījumu institūts var piemērot vienas vienības izmaksu standarta likmi personāla atlīdzības izmaksu aprēķinam, nodrošinot projekta izmaksu attiecināmības nosacījumu atbilstību programmas līgumam. Plānotās izmaiņas, kas būs saistītas ar vienas vienības izmaksu standarta likmes piemērošanu donorvalsts partnerim, projekta budžetā nav būtiskas, jo tās neietekmē projektā noteiktos mērķus un sasniedzamos rezultātus, bet sniedz ieguldījumu Zemkopības ministrijas plānoto projektu aktivitāšu īstenošanā. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Zemkopības ministrija. |
| 4. | Cita informācija  | Nav.  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Zemkopības ministrija kā projekta iesnieguma iesniedzējs; 2. Norvēģijas Bioekonomikas pētījuma institūts kā projekta partneris. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. Administratīvais slogs nemainās. |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka noteikumu projekts neskar sabiedrības intereses, bet gan paredz tiesiskā regulējuma pilnveidošanu, ņemot vērā faktisko situāciju, noteikumu projekta izstrādes gaitā nav nepieciešama sabiedrības iesaiste. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Finanšu ministrija kā vadošā iestāde, VARAM kā programmas apsaimniekotājs un Zemkopības ministrija kā projekta īstenotājs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus. Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav.  |

Vides aizsardzības un reģionālās attīstības ministra p.i.

 – aizsardzības ministrs A. Pabriks

A. Kesmina 67026522

Aija.Kesmina@varam.gov.lv